ai4bharat/Pralekha huggingface dataset:
पंतप्रधान कार्यालय
पंतप्रधान नरेंद्र मोदी उद्या तामिळनाडूतल्या कन्याकुमारीला देणार भेट
नवी दिल्ली, 28 फेब्रुवारी 2019
पंतप्रधान नरेंद्र मोदी उद्या तामिळनाडूतल्या कन्याकुमारीला भेट देणार आहेत. यावेळी ते कन्याकुमारी आणि तामिळनाडूसाठीच्या अनेक विकास प्रकल्पांचे उद्घाटन करतील. हे प्रकल्प तामिळनाडूतील रेल्वे आणि रस्ते जोडणीच्या कामात महत्वपूर्ण ठरणार आहेत. पंतप्रधान कन्याकुमारी इथे विविध रेल्वे प्रकल्पांचाही शुभारंभ करणार आहेत. यामधे मदुराई ते चेन्नई दरम्यानच्या तेजस एक्सप्रेसला ते हिरवा झेंडा दाखवतील. रामेश्वरम ते धनुकोडी दरम्यान रेल्वे जोडणी पुनर्स्थापित करण्याच्या प्रकल्पाची पायाभरणीही करतील. पम्बन रेल्वे पुलाच्या पुनर्बांधणी प्रकल्पाची पायाभरणीही पंतप्रधानांच्या हस्ते होईल.
2995 कोटी रुपये खर्चाच्या विविध महामार्ग प्रकल्पांचे राष्ट्रार्पण आणि पायाभरणी पंतप्रधान करतील. कन्याकुमारी येथे उद्या पंतप्रधान 5 राष्ट्रीय महामार्ग प्रकल्पांचे राष्ट्रार्पण आणि पायाभरणी करतील. तसेच रस्ता सुरक्षा उद्यान आणि वाहतूक संग्रहालयाचाही शुभारंभ पंतप्रधान करतील.
या प्रकल्पांमुळे प्रदूषण कमी होईल तसेच वेगवान आणि सुरक्षित प्रवास शक्य होईल आणि प्रवासाच्या वेळेत बचत होऊन इंधनाचीही बचत होईल.
B.Gokhale/J.Patankar/D. Rane
(Visitor Counter : 46
आरोग्य आणि कुटुंब कल्याण मंत्रालय
COVID-19 अद्ययावत माहिती
नवी दिल्ली, 11 जानेवारी 2023
राष्ट्रव्यापी लसीकरण मोहिमेअंतर्गत आतापर्यंत एकूण 220.15 कोटी लसींच्या मात्रा (95.14 कोटी दुसरी मात्रा आणि 22.44 कोटी वर्धक मात्रा देण्यात आल्या आहेत.
गेल्या 24 तासांत 44,397 मात्रा देण्यात आल्या.
भारतातील उपचाराधीन रुग्णांची संख्या सध्या 2,342 इतकी आहे
उपचाराधीन रुग्णांचे प्रमाण एकूण संख्येच्या 0.01% आहे.
रुग्ण बरे होण्याचा दर सध्या 98.8% आहे
गेल्या 24 तासात 148 रुग्ण बरे झाले त्यामुळे बरे झालेल्या एकूण रुग्णांची संख्या 4,41,47,322 वर पोचली आहे.
गेल्या 24 तासात 171 नवीन रुग्णांची नोंद झाली आहे
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 91.25 कोटी चाचण्या करण्यात आल्या; गेल्या 24 तासात 1,80,926 चाचण्या करण्यात आल्या.
S.Patil/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
वाणिज्य आणि उदयोग मंत्रालय
चालू आर्थिक वर्षांच्या पहिल्या तिमाहीत भारताच्या कृषी आणि अन्नप्रक्रिया उत्पादनांच्या निर्यातीत गेल्या वर्षीच्या याच कालावधीच्या तुलनेत, 30 टक्क्यांची वाढ होत ही निर्यात 9598 दशलक्ष डॉलर्सपर्यंत पोहोचली
वाणिज्यिक माहिती आणि सांख्यिकी महासंचालनालयाने जारी केलेल्या प्राथमिक आकडेवारीनुसार, चालू आर्थिक वर्ष, 2022-23 च्या पहिल्या तिमाहीत म्हणजे एप्रिल ते जुलै या कालावधीत, देशातील कृषी आणि अन्नप्रक्रिया उत्पादनांच्या निर्यातीत, गेल्या वर्षीच्या याच कालावधीच्या तुलनेत 30 टक्क्यांची वाढ होऊन, ही निर्यात, 9598 दशलक्ष डॉलर्सपर्यंत पोहोचली आहे.
वर्ष 2022-23 साठी कृषी आणि अन्नप्रक्रिया उद्योगांनी, 23.56 अब्ज डॉलर्सपर्यंतच्या निर्यातीचे लक्ष्य ठेवले आहे. त्यातील, 9.59 अब्ज डॉलर्सचे लक्ष्य केवळ या पहिल्या चार महिन्यांतच पूर्ण झाले आहे.
सरकारने हाती घेतलेल्या उपक्रमांमुळे चालू आर्थिक वर्ष 2022-23 मध्ये, निर्यातीचे 40 टक्के लक्ष्य गाठण्यात मदत झाली आहे.
वाणिज्यिक माहिती आणि सांख्यिकी महासंचालनालयाने जारी केलेल्या प्राथमिक आकडेवारीनुसार, गेल्या वर्षीच्या ह्याच कालावधीच्या तुलनेत, ताजी फळे आणि भाज्या यांच्या निर्यातीत चार टक्के वाढ झाली, तर प्रक्रियाकृत फळे आणि भाज्यांच्या निर्यातीत 51 टक्क्यांची मोठी वाढ नोंदवण्यात आली. एप्रिल ते जुलै 2021 या काळात, ताजी फळे आणि भाज्या यांची निर्यात 498 डॉलर्स इतकी झाली होती, ती आता या वर्षात 517 डॉलर्सपर्यंत वाढली आहे.
वाणिज्यिक माहिती आणि सांख्यिकी महासंचालनालयाच्या आकडेवारीनुसार, देशातील कृषी उत्पादनांची निर्यात, 2021-22 या आर्थिक वर्षांत 19.92 टक्यांनी वाढून 50.21 अब्ज डॉलर्सपर्यंत पोहोचली होती.
कृषी आणि प्रक्रियाकृत पदार्थांच्या निर्यातीत झालेली वाढ, कृषी आणि अन्न प्रक्रियाकृत उत्पादने निर्यात प्रोत्साहन परिषदेने राबवलेल्या विविध उपक्रमांचा परिपाक आहे. विविध देशांत बी-टू-बी प्रदर्शने आयोजित कारणे, उत्पादन-विशिष्ट नव्या बाजारपेठाचा शोध,भारतीय दूतावासांच्या मदतीने विपणन प्रोत्साहन मोहिमा आयोजित करणे अशा उपक्रमांचा यात उल्लेख करता येईल.
वाणिज्य आणि उदयोग मंत्रालय
यूके-भारत 'एफटीए' वाटाघाटींच्या बाराव्या फेरीच्या फलनिष्पत्तीबाबतचे संयुक्त निवेदन
युनायटेड किंग्डम आणि भारतादरम्यान मुक्त व्यापार करारासंदर्भातील वाटाघाटींची बारावी फेरी
नवी दिल्ली, 1 सप्टेंबर 2023
भारत आणि युनायटेड किंग्डम यांच्यात 8-31 ऑगस्ट 2023 दरम्यान मुक्त व्यापार करारासंदर्भात वाटाघाटींची बारावी फेरी झाली. यापूर्वीच्या फेऱ्यांप्रमाणेच ही फेरी देखील दुहेरी माध्यमांच्या मदतीने आयोजित करण्यात आली. यूकेचे अनेक अधिकारी वाटाघाटींसाठी दिल्लीमध्ये आले होते तर इतर अधिकारी दूरदृश्य प्रणालीच्या माध्यमातून सहभागी झाले.
24-25 ऑगस्ट 2023 रोजी भारताने जयपूर येथे जी20 व्यापार आणि गुंतवणूकविषयक मंत्रीस्तरीय बैठकीचे आयोजन केले होते. यूकेचे व्यापार आणि व्यवसाय सचिव केमी बाडेनोक या बैठकीसाठी भारतात आले आणि त्यांनी भारताचे वाणिज्य आणि उद्योग मंत्री पीयूष गोयल यांची भेट घेतली. या दोघांनी मुक्त व्यापार कराराचा आढावा घेतला आणि या वाटाघाटींना प्रगतीपथावर नेण्यासाठीच्या उपायांबाबत सहमती व्यक्त केली. या वाटाघाटींची 13वी फेरी सप्टेंबर महिन्यात होणार आहे.
S.Bedekar/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 49
आरोग्य आणि कुटुंब कल्याण मंत्रालय
राज्ये/केंद्रशासित प्रदेशांकडे उपलब्ध असलेल्या कोविड-19 लसींची अद्ययावत माहिती
राज्ये/केंद्रशासित प्रदेशांना लसींच्या 180.30 कोटींपेक्षा जास्त मात्रा पुरवण्यात आल्या
राज्ये/केंद्रशासित प्रदेशांकडे शिल्लक आणि वापर न झालेल्या 15.80 कोटींपेक्षा जास्त मात्रा अद्यापही उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. देशात 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,80,30,59,600
|
|
BALANCE AVAILABLE
|
|
15,80,54,336
भारत सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 180 कोटी 30 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे यापुढील काळातील लसीकरण करण्यासाठी कोविड प्रतिबंधक लसीच्या न वापरलेल्या अशा 15 कोटी 80 लाखांहून अधिक  मात्रा, अजूनही शिल्लक आहेत.
अर्थ मंत्रालय
अहवाल कधीही मागितला नाही, चौकशी सुरु आहे : सीबीडीटी
नवी दिल्ली, 26 एप्रिल 2020
कोविड-19 परिस्थितीविषयी काही सनदी महसूल अधिकाऱ्यांनी दिलेल्या सूचनांविषयीचे वृत्त आज समाजमाध्यमांवर फिरत असल्याची महिती केंद्रीय प्रत्यक्ष कर नियंत्रण मंडळाने  दिली आहे.
या संदर्भात CBDT निःसंदिग्धपणे हे स्पष्ट करत आहे, की मंडळाने कोणत्याही IRS संघटनेला किंवा त्यांच्या अधिकाऱ्यांना अशा प्रकारचा अहवाल तयार करण्यास सांगितलेले नाही. तसेच या अधिकाऱ्यांनी आपली वैयक्तिक मते आणि सूचना/सल्ले सार्वजनिक करण्याबाबत कोणतीही परवानगी मागितली नव्हती. हे सरकारी अधिकाऱ्यांच्या वर्तनविषयक नियमांचे उल्लंघन आहे. या संदर्भात चौकशी सुरु करण्यात आली आहे.
हा अहवाल म्हणजे CBDT/ वित्त मंत्रालयाची मते नाहीत. हे पुन्हा एकदा स्पष्ट केले जात आहे .
M.Jaitly/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
कॉर्पोरेट कर्जदारांच्या वैयक्तिक हमीदारांविरोधात कारवाई करण्यासाठी सार्वजनिक क्षेत्रातील बँकांना सरकारकडून मार्गदर्शक सूचना
नवी दिल्ली, 19 सप्टेंबर 2020
दिवाळखोरी नियम 2019 पतधारकांना कॉर्पोरेट कर्जदारांच्या वैयक्तिक हमीदारांविरोधात राष्ट्रीय कंपनी कायदा न्यायाधिकरणाकडे दिवाळखोरी संहिता, 2016 अंतर्गत दिवाळखोरी अर्ज दाखल करण्याचे अधिकार प्रदान करतो. केंद्रीय अर्थसाहाय्य आणि कॉर्पोरेट व्यवहारमंत्री अनुराग ठाकूर यांनी आज लोकसभेत एका प्रश्नाच्या लेखी उत्तरात ही माहिती दिली.
आर्थिक सेवा विभागाने वरील विषयासंदर्भात 26-8-2020 रोजी सार्वजनिक क्षेत्रातील बँकांना मार्गदर्शक सूचना जारी केल्या होत्या. कॉर्पोरेट कर्जदारांच्या वैयक्तिक हमीदारांविरोधात एनसीएलटीकडे प्रकरण दाखल करण्यासाठी आवश्यक असलेली प्रक्रिया सुरू करण्यासाठी एक देखरेख यंत्रणा निर्माण करण्याचा विचार करावा, असे त्यात म्हटले होते. अशा हमीदारांच्या संदर्भातील माहितीचे संकलन करण्यासाठी आणि तिच्या आधारे कारवाई करण्यासाठी माहिती तंत्रज्ञान प्रणाली उभारण्याचा विचार करावा असे देखील त्यात सुचवण्यात आले होते, असे मंत्र्यांनी लेखी उत्तरात सांगितले.B.Gokhale/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
पंतप्रधान कार्यालय
पंतप्रधान आणि इंडोनेशियाच्या राष्ट्राध्यक्षांमध्ये दूरध्वनी संभाषण
नवी दिल्ली, 28 एप्रिल 2020
पंतप्रधान नरेंद्र मोदी आणि इंडोनेशियाचे राष्ट्राध्यक्ष जोको विडोडो यांच्यात आज दूरध्वनीवरून संभाषण झाले.
दोन्ही नेत्यांनी त्यांच्या क्षेत्रात आणि जगात पसरलेल्या कोविड-19 साथीबद्दल चर्चा केली.
इंडोनेशियाला औषध उत्पादनांचा पुरवठा करण्यासाठी भारत सरकार करत असलेल्या प्रयत्नांची इंडोनेशियाच्या राष्ट्राध्यक्षांनी प्रशंसा केली. वैद्यकीय उत्पादने किंवा दोन्ही देशांमधील व्यापारातील इतर वस्तूंच्या पुरवठ्यात येणारी अडचण दूर करण्यासाठी भारत सर्वतोपरी प्रयत्न करेल, असे आश्वासन पंतप्रधानांनी यावेळी केले.
दोन्ही देशांमध्ये वास्तव्यास असलेल्या परस्पर नागरिकांच्या प्रश्नांबाबत दोन्ही नेत्यांनी चर्चा केली आणि यासंदर्भात शक्य त्या सर्व सुविधा पुरवण्यासाठी दोन्ही देशांची पथके एकमेकांच्या संपर्कात राहतील, यावर दोन्ही नेत्यांमध्ये सहमती झाली.
इंडोनेशिया हा भारताचा महत्त्वाचा सागरी भागीदार आहे. तसेच द्विपक्षीय संबंधातील ताकद दोन्ही देशांना साथीच्या परिणामांविरोधात लढण्यासाठी बळ देईल, असे पंतप्रधानांनी अधोरेखित केले.
पंतप्रधानांनी राष्ट्राध्यक्ष विडोडो आणि इंडोनेशियाच्या नागरिकांना पवित्र रमजान महिन्याच्या शुभेच्छा दिल्या.B.Gokhale/S.Kakade/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
रामगुंडम फर्टिलायझर्स अँड केमिकल्स लिमिटेडला सुधारणेसह नवीन गुंतवणूक धोरण  -2012 लागू करायला केंद्रीय मंत्रिमंडळाची मंजुरी
नवी दिल्ली, 9 जून 2021
पंतप्रधान नरेंद्र मोदी यांच्या अध्यक्षतेखाली आर्थिक बाबीसंबंधी मंत्रिमंडळ समितीने रामगुंडम फर्टिलायझर्स अँड केमिकल्स लिमिटेडसाठी 7 ऑक्टोबर 2014 च्या सुधारणेसह नवीन गुंतवणूक धोरण  2012 लागू करण्याच्या खत-विभागाच्या प्रस्तावाला मंजुरी दिली आहे.
आरएफसीएल ही नॅशनल फर्टिलायझर्स लिमिटेड , इंजिनियर्स इंडिया लिमिटेड  आणि फर्टिलायझर्स कॉर्पोरेशन ऑफ इंडिया लिमिटेड  यांचा समावेश असलेली संयुक्त उपक्रम कंपनी आहे जी 17.02.2015 रोजी स्थापन करण्यात आली. एफसीआयएलच्या भूतपूर्व रामगुंडम युनिटचे आरएफसीएल पुनरुज्जीवन करत असून दरवर्षी 12.7 लाख मेट्रिक टन  क्षमतेच्या नवीन वायू आधारित ग्रीनफिल्ड कडुलिंबयुक्त यूरिया कारखान्याची स्थापना केली आहे. आरएफसीएल युरिया प्रकल्पाचा खर्च 6165.06 कोटी रुपये आहे. जीएसपीएल इंडिया ट्रान्सको लिमिटेड  च्या एमबीबीव्हीपीएल  च्या माध्यमातून गेल आरएफसीएल प्लांटला गॅस पुरवते.
अत्याधुनिक गॅस आधारित आरएफसीएल प्लांट हा युरिया क्षेत्रात स्वयंपूर्णता मिळवण्यासाठी एफसीआयएल / एचएफसीएलच्या बंद पडलेल्या युरिया कारखान्यांचे पुनरुज्जीवन करण्याच्या केंद्र सरकारच्या पुढाकाराचा एक भाग आहे. रामगुंडम प्रकल्प सुरु झाल्यावर देशात 12.7 एलएमटीपीए स्वदेशी युरिया उत्पादन वाढेल आणि यूरिया उत्पादनात भारताला ‘आत्मनिर्भर’  बनवण्याचे पंतप्रधानांचे स्वप्न साकारण्यास मदत होईल. हे दक्षिण भारतातील सर्वात मोठ्या खत उत्पादक कारखान्यांपैकी एक असेल. हा प्रकल्प केवळ शेतकऱ्यांना खतांची केवळ उपलब्धताच वाढवणार नाही तर या क्षेत्राच्या अर्थव्यवस्थेला चालना देईल , ज्यात रस्ते, रेल्वे, सहाय्यक उद्योग इत्यादी पायाभूत सुविधांचा विकास तसेच देशात अन्न सुरक्षा सुनिश्चित करेल.
तेलंगण तसेच आंध्र प्रदेश, कर्नाटक, छत्तीसगड, महाराष्ट्र सारख्या दक्षिण आणि मध्यवर्ती राज्यांमधील युरियाची मागणी पूर्ण करण्याच्या हेतूने जगातील सर्वोत्तम तंत्रज्ञानाची सुविधा यात असेल. आरएफसीएलमध्ये उत्पादित युरियाचे विपणन नॅशनल फर्टिलायझर्स लिमिटेड करेल.
रामागुंडम , तालचेर , गोरखपूर , सिंदरी  आणि बरौनी  येथे प्रत्येकी 12.7 एलएमटीपीए क्षमतेचे नवीन अमोनिया यूरिया कारखाने स्थापित करून केंद्र सरकार एफसीआयएल / एचएफसीएलच्या पाच बंद कारखान्यांचे पुनरुज्जीवन करत आहे. यासाठी 40 हजार कोटी रुपयांच्या गुंतवणुकीसह आघाडीच्या सरकारी कंपन्यांची संयुक्त कंपनी स्थापन केली आहे. हे कारखाने कार्यान्वित झाल्यावर स्वदेशी यूरिया उत्पादनात 63.5 एलएमटीपीएने वाढ होईल ज्यामुळे यूरियाची आयात कमी होईल आणि परकीय चलनाची मोठ्या प्रमाणात बचत होईल तसेच युरिया क्षेत्रात स्वावलंबी होऊन पंतप्रधानांचे 'आत्मनिर्भर भारताचे' स्वप्न साकार करण्यात मदत होईल.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
आर्थिक वर्ष 2022-23 साठी 10 मार्च 2023 पर्यंतचे प्रत्यक्ष कर संकलन
आर्थिक वर्ष 2022-23 साठी सकल प्रत्यक्ष कर संकलन 16.68 लाख कोटी रुपये; गेल्या वर्षीच्या याच कालावधीतील एकूण संकलनाच्या तुलनेत 22.58% अधिक
निव्वळ कर संकलन 13.73 लाख कोटी रुपये; गेल्या वर्षीच्या याच कालावधीपेक्षा 16.78% अधिक
2.95 लाख कोटी रुपये परतावा जारी; गेल्या वर्षीच्या याच कालावधीपेक्षा 59.44% अधिक
नवी दिल्ली, 11 मार्च 2023
प्रत्यक्ष कर संकलनाची 10 मार्च 2023 पर्यंतची तात्पुरती आकडेवारी स्थिर वृद्धी नोंदवत आहे. 10 मार्च 2023 पर्यंत 16.68 लाख कोटी रुपये प्रत्यक्ष कर संकलन झाले असून जे गेल्या वर्षीच्या याच कालावधीतील सकल कर संकलनापेक्षा 22.58% अधिक आहे. परतावा वजा करता प्रत्यक्ष कर संकलन, 13.73 लाख कोटी रुपये आहे जे गेल्या वर्षीच्या याच कालावधीतील निव्वळ कर संकलनापेक्षा 16.78% अधिक आहे. हे संकलन एकूण अर्थसंकल्पीय अंदाजाच्या 96.67% आणि आर्थिक वर्ष 2022-23 च्या प्रत्यक्ष करांच्या एकूण सुधारित अंदाजांच्या 83.19% आहे.
एकूण महसूल संकलनाच्या दृष्टीने, कॉर्पोरेट प्राप्तिकर  आणि वैयक्तिक प्राप्तिकर  यामधील वाढीचा दर लक्षात घेता, सीआयटीसाठी वाढीचा दर 18.08% आहे तर पीआयटीसाठी  27.57% आहे. परताव्याच्या समायोजनानंतर, कॉर्पोरेट प्राप्तिकर संकलनामधील निव्वळ वाढ 13.62% आहे आणि वैयक्तिक प्राप्तिकर संकलनामधील 20.73%  / 20.06%  इतकी आहे.
1 एप्रिल 2022 ते 10 मार्च 2023 या कालावधीत. 2.95 लाख कोटी रुपये परतावा जारी करण्यात आला आहे, जो मागील वर्षातील याच कालावधीत जारी केलेल्या परताव्यांच्या तुलनेत 59.44% अधिक आहे.S.Kane/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 142
पंतप्रधान कार्यालय
पंतप्रधानांनी लसीकरण मोहिमेत सहभागी असलेल्या प्रत्येकाचे कौतुक केले
पंतप्रधान नरेंद्र मोदी यांनी जगातील सर्वात मोठ्या लसीकरण मोहिमेत सहभागी असलेल्या प्रत्येक हितधारकाचे कौतुक केले आहे.
केंद्रीय आरोग्य आणि कुटुंब कल्याण मंत्री डॉ मनसुख मांडविया यांच्या ट्विटचा दाखला देत पंतप्रधानांनी ट्विट केले:
“आपल्या देशातील सर्व नागरिकांचे लसीकरण व्हावे यासाठी प्रत्येक हितधारकाने केलेल्या अफाट प्रयत्नांचे हे केवळ एक उदाहरण आहे.
भारताची लसीकरण मोहीम यशस्वी करणाऱ्या प्रत्येक व्यक्तीचे अभिनंदन."
आरोग्य आणि कुटुंब कल्याण मंत्रालय
कोविड-19 लसीकरणाबाबत अद्ययावत माहिती
देशभरात आतापर्यंत लसीकरण झालेल्या आरोग्य कर्मचाऱ्यांची संख्या 9.99 लाखांपेक्षा जास्त
लसीकरण मोहिमेच्या सहाव्या दिवशी संध्याकाळी 6 वाजेपर्यंत 1,92,581 लाभार्थ्यांचे लसीकरण
कोविड-19 प्रतिबंधक देशव्यापी लसीकरण कार्यक्रम सहाव्या दिवशीही यशस्वी रित्या सुरू राहिला. कोविड-19 प्रतिबंधासाठी एकूण 18,159 सत्रांमध्ये लसीकरण झालेल्या आरोग्य कर्मचाऱ्यांची आतापर्यंतची एकूण संख्या 9,99,065  झाली आहे.
आज संध्याकाळी सहा वाजेपर्यंत 4,041 सत्रांचे आयोजन करण्यात आले.
आज देशव्यापी कोविड19 लसीकरण कार्यक्रमाच्या सहाव्या दिवशी संध्याकाळी सहा वाजेपर्यंत 1,92,581 लाभार्थ्यांचे लसीकरण करण्यात आले. आज रात्री उशिरा याबाबतचा अंतिम अहवाल पूर्ण करण्यात येईल.
|
|
S. No.
|
|
State/UT
|
|
Beneficiaries vaccinated

|
|
1
|
|
A & N Islands
|
|
388
|
|
2
|
|
Andhra Pradesh
|
|
15,507
|
|
3
|
|
Arunachal Pradesh
|
|
1,518
|
|
4
|
|
Assam
|
|
2,921
|
|
5
|
|
Bihar
|
|
15,798
|
|
6
|
|
Chandigarh
|
|
284
|
|
7
|
|
Chhattisgarh
|
|
5,788
|
|
8
|
|
Dadra & Nagar Haveli
|
|
59
|
|
9
|
|
Delhi
|
|
5,128
|
|
10
|
|
Gujarat
|
|
12,212
|
|
11
|
|
Haryana
|
|
15,491
|
|
12
|
|
Himachal Pradesh
|
|
695
|
|
13
|
|
Jammu & Kashmir
|
|
2,408
|
|
14
|
|
Karnataka
|
|
16,103
|
|
15
|
|
Kerala
|
|
10,266
|
|
16
|
|
Madhya Pradesh
|
|
7,117
|
|
17
|
|
Meghalaya
|
|
420
|
|
18
|
|
Mizoram
|
|
1,029
|
|
19
|
|
Nagaland
|
|
199
|
|
20
|
|
Odisha
|
|
26,558
|
|
21
|
|
Punjab
|
|
4,832
|
|
22
|
|
Sikkim
|
|
194
|
|
23
|
|
Tamil Nadu
|
|
6,497
|
|
24
|
|
Telangana
|
|
26,441
|
|
25
|
|
Tripura
|
|
5,538
|
|
26
|
|
Uttarakhand
|
|
2,003
|
|
27
|
|
West Bengal
|
|
7,187
|
|
Total
|
|
1,92,581
लसीकरण कार्यक्रमाच्या सहाव्या दिवशी संध्याकाळी सहा वाजेपर्यंत लसीकरणानंतर समस्या असलेल्या 187 जणांची नोंद झाली.
|
|
लसीकरणानंतर आलेल्या समस्या
|
|
नव्या प्रकरणांची संख्या
|
|
स्थिती
|
|
रुग्णालयात दाखल
|
|
1
|
|
16 जानेवारी 2021 रोजी लसीकरण 20 जानेवारी 2021 रोजी इंट्राक्रेनियल हेमोरेज– गीतांजली वैद्यकीय महाविद्यालय आणि रुग्णालय, उदयपूर येथे दाखल लसीकरणाशी संबंध नाही.
|
|
मृत्यू
|
|
0
|
|
कोणत्याही मृत्यूची नोंद नाही.
जलशक्ती मंत्रालय
स्वच्छ भारत अभियानाच्या उदंड यशानंतर जलजीवन अभियान 2024 पर्यंत पूर्ण करण्यासाठी सरकार वचनबद्ध- गजेंद्र सिंग शेखावत
नवी दिल्ली, 7 फेब्रुवारी 2020
2024 पर्यंत देशातल्या सर्व घरांना सुरक्षित पाईपद्वारे पिण्याच्या पाण्याचा पुरवठा करण्यासाठी सरकार सर्वतोपरी प्रयत्न करत असल्याचे केंद्रीय जलशक्ती मंत्री गजेंद्र सिंग शेखावत यांनी म्हटले आहे. ते आज नवी दिल्लीत पिण्याच्या पाण्याबाबत राष्ट्रीय परिषदेत बोलत होते.
स्वातंत्र्याला 73 वर्षे उलटूनही देशातल्या 18 कोटी ग्रामीण कुटुंबांपैकी केवळ 3.27 कोटी घरांमध्ये पाईपद्वारे पाणी पुरवठा होतो, असे शेखावत म्हणाले.
स्वच्छ भारत अभियानाची प्रशंसा करतांना शेखावत म्हणाले की, जागतिक आरोग्य संघटनेसह विविध आंतरराष्ट्रीय संस्थांनी या योजनेची प्रशंसा केली आहे. स्वच्छ भारत कार्यक्रमातल्या मोठ्या गुंतवणुकीमुळे वैद्यकीय खर्चात घट झाली असून, वार्षिक बचत 50 हजार रुपये प्रति कुटुंब इतकी झाली आहे, असे शेखावत म्हणाले.
जल जीवन अभियानांतर्गत 52 हजार घरांना सुरक्षित पेयजल पुरवणे हे मोठे आव्हान असल्याचे शेखावत म्हणाले.
S.Tupe/S.Kane/D.Rane
(Visitor Counter : 141
उपराष्ट्रपती कार्यालय
महामारीच्या पार्श्वभूमीवर वर्तन बदलाच्या गरजेवर उपराष्ट्रपतींनी दिला भर
लसीकरणानंतरही कोविड प्रतिबंधक उचित वर्तनाच्या पालनाची निकड असल्याचे प्रतिपादन
समाजातील काही घटकांमधे लसीबाबत असलेला संकोच दूर करण्याचे आवाहन
"कोथा  कथालू", या प्रख्यात लेखकांच्या 80 तेलगू लघुकथांच्या संग्रहाचे उपराष्ट्रपतींच्या हस्ते आभासी प्रकाशन
नवी दिल्ली, 10 जुलै 2021
लोकांमधील काही घटकांमधे लसीबाबत असलेला संकोच दूर करण्याचे आवाहन उपराष्ट्रपती एम वैंकया नायडू यांनी आज केले. तसेच कोविड-19 बाबत खोटया बातम्या रोखण्यासाठी आणि मिथके दूर करण्यासाठी ठोस प्रयत्नांची निकड त्यांनी अधोरेखित केली.
कोविड-19 प्रतिबंधक लसीकरणाबाबत चुकीची माहिती पसरवली जाणे ही अतिशय गंभीर आणि चिंताजनक बाब असल्याचे ते म्हणाले.
विविध क्षेत्रातील मान्यवर, डॉक्टर्स आणि इतरांनी जनजगृतीच्या माध्यमातून भीती दूर करत लसीकरणाचे महत्व लोकांना पटवून द्यावे असे आवाहन उपराष्ट्रपतींनी केले.
भारत जगातील सर्वात मोठे लसीकरण अभियान राबवत असल्याचे नमूद करत, प्रत्येक भारतीयाने लस घेणे तसेच इतरांना लस घेण्यासाठी प्रवृत्त करणे ही सामाजिक जबाबदारी आहे यावर नायडू यांनी भर दिला. लसीकरण अभियान जनआंदोलन व्हायला हवे, आणि तरुणांनी त्याचे नेतृत्व करावे असे ते म्हणाले.
"कोथा  कथालू" या जगभरातील प्रख्यात लेखकांच्या 80 तेलगू लघुकथांच्या संग्रहाचे नायडू यांनी आज आभासी माध्यमातून प्रकाशन केले. महामारीवर मात करण्यासाठी लोकांनी पंचसुत्रीचा अवलंब करावा असा सल्ला त्यांनी यावेळी दिला. यानुसार सक्रीय जीवनशैलीसाठी नियमित शारिरीक व्यायाम किंवा योग, अध्यात्मिक साधनेतून शांततेची अनुभूती, पौष्टिक, आरोग्यदायी आहार, मास्कचा वापर, सुरक्षित अंतर राखणे आणि नियमित हात धुणे यासारख्या कोविड-19 प्रतिबंधक वर्तनाचा अवलंब तसेच निसर्ग सुसंगत वर्तन यांचा यात समावेश आहे. या बरोबरच महामारीच्या पार्श्वभूमीवर वर्तन बदलाच्या गरजेवर उपराष्ट्रपतींनी भर दिला. कोरोना विषाणूचा प्रसार रोखण्यासाठी वैज्ञानिक, डॉक्टर्स, आरोग्य कर्मचारी आणि इतरांनी वठवलेल्या अमूल्य भूमिकेची त्यांनी प्रशंसा केली.
सार्वजनिक आरोग्याचा विचार करता मानसिक आरोग्याचे महत्व त्यांनी नमूद केले. महामारीच्या पार्श्वभूमीवर त्यावर सर्वसमावेशक काम करायला हवे. संतुलित जीवनासाठी ध्यान आणि अध्यात्म सहाय्यभूत ठरेल असे ते म्हणाले.
महामारीच्या पार्श्वभूमीवर वैयक्तीक स्वच्छतेचे महत्वही त्यांनी अधोरेखित केले. लस घेतल्यानंतरही खबरदारीचे नियम पाळण्याचे आवाहन त्यांनी लोकांना केले.
यावेळी नायडू यांनी प्रख्यात गायक दिवंगत श्री एस पी बालसुब्रमण्यम यांना आदरांजली वाहिली. हे पुस्तक बालसुब्रमण्यम यांना समर्पित केले आहे.
श्री एस पी बालसुब्रमण्यम यांनी आपल्या पाच दशकांच्या सांगितीक प्रवासात संगीत जगतावर अमिट छाप सोडल्याचे सांगत या महान गायकाच्या आठवणींना नायडू यांनी उजाळा दिला.
आपल्या प्रादेशिक आणि मातृभाषांचे जतन करण्याची गरज व्यक्त करत त्यांनी या पुस्तकासाठी लेखक तसेच प्रकाशकांनी घेतलेल्या मेहनतीचे कौतुक केले. माध्यमिक शिक्षणापर्यंत शिक्षणाचे माध्यम मातृभाषेत असायला हवे असेही ते म्हणाले.S.Tupe/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214
विज्ञान आणि तंत्रज्ञान मंत्रालय
प्राध्यापक के विजय राघवन यांनी ज्ञान निर्मितीच्या संधी वाढवणे आवश्यक असल्याचे अधोरेखित केले
नवी दिल्ली, 2 मार्च 2021
ज्ञान निर्मितीच्या संधी वाढवणे आणि ज्ञान आणि समाज यांच्यातील दरी कमी करणे तसेच मोठ्या आकडेवारीचे विश्लेषण करण्यात कृत्रिम बुद्धिमत्तेचा वापर वाढवणे हे उपाय भारताला विज्ञान, तंत्रज्ञान आणि नवसंशोधनात जागतिक नेतृत्व बनवू शकतात, असे केंद्र सरकारचे प्रधान वैज्ञानिक सल्लागार प्राध्यापक के. विजय राघवन यांनी अधोरेखित केले. वाडिया हिमालयन भूविज्ञान संस्थेने  राष्ट्रीय विज्ञान दिनानिमित्त आयोजित कार्यक्रमात प्रमुख पाहुणे म्हणून ते बोलत होते.
विज्ञान आणि तंत्रज्ञानामधील मानवी हस्तक्षेपाचा खोलवर परिणाम होतो आणि सध्याची गरज शिक्षण आधारित स्वावलंबी संघटनात्मक समाज बनण्याची आहे, असे प्राध्यापक विजय राघवन यांनी सांगितले.
तंत्रज्ञान प्रणित जगातील भू-विज्ञानांच्या भूमिकेवर भर देताना ते म्हणाले की हिमालयाने जागतिक पातळीवर मानवी सभ्यतेला आकार दिला आणि त्या पार्श्वभूमीवर वाडिया हिमालयन भूविज्ञान संस्थेची भूमिका महत्वाची आहे.
वाडिया संस्थेचे संचालक प्रा. कलाचंद सैन यांनी उपस्थितांना वक्त्यांच्या विस्तृत कौशल्याची आणि त्यांनी देशाला मिळवून दिलेल्या गौरवांची ओळख करून दिली. या कार्यक्रमात शास्त्रज्ञ, विद्यार्थी मोठ्या संख्येने प्रत्यक्ष आणि ऑनलाइन माध्यमातून सहभागी झाले होते.
राष्ट्रीय विज्ञान दिनानिमित्त आंतरराष्ट्रीय धातु विज्ञान आणि नवीन सामग्री प्रगत संशोधन केंद्र  येथे झालेल्या दुसर्या कार्यक्रमात, संपूर्ण भारतभरातील काही प्रमुख संस्थांमधील अभ्यासकांनी थ्रीडी प्रिंटिंग, अॅलोय डिझाइन, जलशुद्धीकरण, कृत्रिम बुद्धिमत्ता, नवीकरणीय ऊर्जा, स्मार्ट मटेरियल इत्यादी विषयांवर चर्चा केली.
यावेळी बोलताना एआरसीआयचे संचालक डॉ. जी. पद्मनाभम यांनी ऊर्जा, आरोग्य, पर्यावरण, प्रगत उत्पादन यासारख्या सामाजिकदृष्ट्या संबंधित क्षेत्रात संशोधन केल्याबद्दल तरुण शास्त्रज्ञांचे अभिनंदन केले. त्यांनी तरुण संशोधकांना वैज्ञानिक जिज्ञासा समजून घेण्याबरोबरच ते जिथे राहतात त्या सामाजिक परिस्थिती बाबत देखील उत्सुकता वाढवण्यास उद्युक्त केले. वेगवेगळ्या विज्ञान शाखेमध्ये उत्तम विज्ञान घडत असल्याचे नमूद करताना, त्यांनी तरुण संशोधकांमध्ये परस्परसंवादाचे महत्त्व अधोरेखित केले.
एआरसीआयच्या संपर्क उपक्रमाचा एक भाग म्हणून, डॉ. पद्मनाभम यांनी एआरसीआय तंत्रज्ञानाच्या घडामोडींवर आधारित ‘विद्यार्थ्यांसाठी विज्ञान आणि तंत्रज्ञान प्रात्यक्षिक व्हिडिओ प्रकाशित केले.
U.Ujgare/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना सुमारे 192.27 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 20.60 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,92,27,23,625
|
|
BALANCE AVAILABLE
|
|
20,60,37,336
केंद्र सरकारने सुमारे 192.27  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
20.60  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.